LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2012 M. GRUODŽIO 28 D. ĮSAKYMO NR. A1-587 „DĖL SPRENDIMO DĖL UŽSIENIEČIO AUKŠTOS PROFESINĖS KVALIFIKACIJOS REIKALAUJANČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMO TVARKOS APRAŠO PATVIRTINIMO“ PAKEITIMO

2016 m. gruodžio 6 d. Nr. A1-650

Vilnius

1. P a k e i č i u Sprendimo dėl užsieniečio aukštos profesinės kvalifikacijos reikalaujančio darbo atitikties Lietuvos Respublikos darbo rinkos poreikiams priėmimo tvarkos aprašą, patvirtintą Lietuvos Respublikos socialinės apsaugos ir darbo ministro 2012 m. gruodžio 28 d. įsakymu Nr. A1-587 „Dėl Sprendimo dėl užsieniečio aukštos profesinės kvalifikacijos reikalaujančio darbo atitikties Lietuvos Respublikos darbo rinkos poreikiams priėmimo tvarkos aprašo patvirtinimo“:

1.1. Pakeičiu 2 punkto pirmąją pastraipą ir ją išdėstau taip:

„2. Šis Aprašas taikomas užsieniečiui, kuris ketina dirbti Lietuvos Respublikoje pagal Lietuvos Respublikos įstatymo „Dėl užsieniečių teisinės padėties“ 441 straipsnyje nustatytas sąlygas (išskyrus Lietuvos Respublikos įstatymo „Dėl užsieniečių teisinės padėties“ 441 straipsnio 1 dalies 3 punkte numatytus atvejus ir išimtis):“.

1.2. Pakeičiu 2.3 papunktį ir jį išdėstau taip:

„2.3. Lietuvos Respublikoje dirbantiems aukštos profesinės kvalifikacijos reikalaujantį darbą ir turintiems leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą, kai paaiškėja, kad užsieniečiui mokamas darbo užmokestis taps mažesnis negu 3, bet ne mažesnis negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio, jeigu jo profesija nėra įtraukta į Lietuvos Respublikos Vyriausybės tvirtinamą profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašą;“.

1.3. Pakeičiu 2.4 papunktį ir jį išdėstau taip:

„2.4. Lietuvos Respublikoje dirbantiems aukštos profesinės kvalifikacijos reikalaujantį darbą ir turintiems leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą, kurie per pirmuosius 2 teisėto darbo Lietuvos Respublikoje metus pageidauja pakeisti darbdavį, išskyrus atvejus, kai pateiktas darbdavio įsipareigojimas mokėti mėnesinį darbo užmokestį, ne mažesnį negu 3 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžiai, arba kai pateiktas darbdavio įsipareigojimas įdarbinti užsienietį dirbti aukštos profesinės kvalifikacijos reikalaujantį darbą pagal profesiją, įtrauktą į Lietuvos Respublikos Vyriausybės tvirtinamą profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašą;“.

1.4. Pakeičiu 2.5 papunktį ir jį išdėstau taip:

„2.5. įgijusiems išsilavinimą Lietuvos Respublikoje ir turintiems leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 6 punktą, kurie ketina dirbti aukštos profesinės kvalifikacijos reikalaujantį darbą;“.

1.5. Pakeičiu 3 punktą ir jį išdėstau taip:

„3. Šio Aprašo 30 punkto ir 31.1 papunkčio nuostatos taikomos užsieniečiams, Lietuvos Respublikoje dirbantiems aukštos profesinės kvalifikacijos reikalaujantį darbą ir turintiems leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą, kai:

3.1. pateiktas darbdavio įsipareigojimas įdarbinti užsienietį dirbti aukštos profesinės kvalifikacijos reikalaujantį darbą pagal profesiją, įtrauktą į Lietuvos Respublikos Vyriausybės tvirtinamą profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašą;

3.2. pateiktas darbdavio įsipareigojimas įdarbinti ne trumpesniam negu vienerių metų laikotarpiui pagal darbo sutartį ir mokėti mėnesinį darbo užmokestį, ne mažesnį negu 3 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžiai;

3.3. užsieniečio leidimas laikinai gyventi Lietuvos Respublikoje, išduotas dirbti aukštos profesinės kvalifikacijos reikalaujantį darbą, keičiamas ir jau yra praėję 2 šio užsieniečio teisėto darbo Lietuvos Respublikoje metai.“

1.6. Pakeičiu 5 punktą ir jį išdėstau taip:

„5. Užsieniečio aukštos profesinės kvalifikacijos reikalaujančio darbo poreikio Lietuvos Respublikos darbo rinkoje įvertinimą atlieka ir sprendimą priima Lietuvos darbo birža.“

1.7.	Pakeičiu 6 punktą ir jį išdėstau taip:

„6. Šis Aprašas netaikomas Europos Sąjungos ir Europos laisvosios prekybos asociacijos valstybių narių piliečiams, jų šeimų nariams ir kitiems asmenims, kurie pagal Europos Sąjungos teisės aktus naudojasi laisvo asmenų judėjimo teise. Šis Aprašas taip pat netaikomas įmonių dalyviams, vadovams, akcinės bendrovės ar uždarosios akcinės bendrovės akcininkams, kuriems taikomos Lietuvos Respublikos įstatymo „Dėl užsieniečių teisinės padėties“ 45 straipsnio 1 dalies 1–22 punktų nuostatos.“

1.8.	Pakeičiu 7.2 papunktį ir jį išdėstau taip:

„7.2. teritorinėje darbo biržoje darbdavio užregistruota laisva darbo vieta, kurioje nurodytas mėnesinis darbo užmokestis yra ne mažesnis negu 1,5 Lietuvos statistikos departamento paskutinio paskelbto šalies ūkio darbuotojų vidutinio mėnesinio bruto darbo užmokesčio dydžio, buvo neužimta ne mažiau kaip 7 kalendorines dienas nuo jos registracijos teritorinėje darbo biržoje dienos;“.

1.9.	Pakeičiu 10 punktą ir jį išdėstau taip:

„10. Darbdavys, įdarbinęs užsienietį, kuriam pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą išduotas leidimas laikinai gyventi Lietuvos Respublikoje kaip dirbančiam aukštos profesinės kvalifikacijos reikalaujantį darbą, kai paaiškėja, kad užsieniečiui, kuris įdarbintas dirbti aukštos profesinės kvalifikacijos reikalaujantį darbą pagal profesiją, kuri nėra įtraukta į Lietuvos Respublikos Vyriausybės tvirtinamą profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašą, mokamas darbo užmokestis taps mažesnis negu 3, bet ne mažesnis negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio, ne vėliau kaip prieš 1 mėnesį iki sumažinto darbo užmokesčio mokėjimo dienos turi pateikti teritorinei darbo biržai Prašymą, užsieniečio galiojančio leidimo laikinai gyventi Lietuvos Respublikoje kopiją, šio Aprašo 8.2 ar 8.3 papunktyje nurodyto dokumento kopiją.“

1.10. Pakeičiu 11 punktą ir jį išdėstau taip:

„11. Darbdavys, norintis įdarbinti užsienietį, kuriam pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą išduotas leidimas laikinai gyventi Lietuvos Respublikoje kaip dirbančiam aukštos profesinės kvalifikacijos reikalaujantį darbą, kai paaiškėja, kad užsieniečiui, kuris įdarbintas dirbti aukštos profesinės kvalifikacijos reikalaujantį darbą pagal profesiją, kuri nėra įtraukta į Lietuvos Respublikos Vyriausybės tvirtinamą profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašą, mokamas darbo užmokestis taps mažesnis negu 3, bet ne mažesnis negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio, ne vėliau kaip likus 3 mėnesiams iki darbo sutarties su užsieniečiu sudarymo turi pateikti teritorinei darbo biržai Prašymą, užsieniečio galiojančio leidimo laikinai gyventi Lietuvos Respublikoje kopiją ir šio Aprašo 8.2 ar 8.3 papunktyje nurodyto dokumento kopiją.“

1.11.	Pakeičiu 15 punktą ir jį išdėstau taip:

„15. Užsienio valstybių dokumentai turi būti turi būti patvirtinti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (Apostille) tvarkos aprašo patvirtinimo“. Dokumentai, parengti užsienio kalba, privalo būti pateikti išversti į lietuvių kalbą ir patvirtinti vertimų biuro. Šio Aprašo 8.2 ar 8.3 papunkčiuose nurodytus dokumentus priėmęs teritorinės darbo biržos įgaliotas valstybės tarnautojas padaro jų kopijas ir jas patvirtina, o originalus atiduoda juos pateikusiam asmeniui.“

1.12.	Pakeičiu 18.3 papunktį ir jį išdėstau taip:

„18.3. Prašyme nurodytas mėnesinis darbo užmokestis yra ne mažesnis negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio;“.

1.13.	Pakeičiu 25 punktą ir jį išdėstau taip:

„25. Apie priimtą ar panaikintą sprendimą dėl užsieniečio aukštos profesinės kvalifikacijos reikalaujančio darbo atitikties Lietuvos Respublikos darbo rinkos poreikiams, jo panaikinimo priežastis Lietuvos darbo birža per 3 kalendorines dienas informuoja Migracijos departamentą prie Lietuvos Respublikos vidaus reikalų ministerijos (toliau – Migracijos departamentas). Darbdaviui apie priimtą sprendimą dėl užsieniečio aukštos profesinės kvalifikacijos reikalaujančio darbo atitikties Lietuvos Respublikos darbo rinkos poreikiams per 3 kalendorines dienas elektroniniu paštu išsiunčiamas informacinis pranešimas, o jei Prašymas netenkinamas – įsakymo išrašas. Jei darbdavys nenurodė elektroninio pašto adreso, pranešimas (įsakymo išrašas) išsiunčiamas paštu.“

1.14.	Pakeičiu 28.2 papunktį ir jį išdėstau taip:

„28.2. paaiškėja, kad darbdavys nevykdo įsipareigojimo darbo sutarties laikotarpiu mokėti darbo užmokestį, ne mažesnį negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio, arba pasikeitė Prašyme pateikta informacija apie užsieniečio darbo vietą, išskyrus darbdavio keitimo per pirmuosius 2 teisėto darbo Lietuvos Respublikoje metus atveju;“.

1.15.	Pakeičiu 31.1 papunktį ir jį išdėstau taip:

„31.1. apie darbo apmokėjimo sąlygų pakeitimus, kai nustatoma mokėti mažiau negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio;“.

1.16.	Pakeičiu priedą ir jį išdėstau nauja redakcija (pridedama).

2. Šis įsakymas įsigalioja 2017 m. sausio 1 d.

Laikinai einanti socialinės apsaugos ir darbo

ministro pareigas	Algimanta Pabedinskienė

Sprendimo dėl užsieniečio aukštos

profesinės kvalifikacijos reikalaujančio

darbo atitikties Lietuvos Respublikos darbo

rinkos poreikiams priėmimo tvarkos aprašo

priedas

(Prašymo priimti sprendimą dėl užsieniečio aukštos profesinės kvalifikacijos reikalaujančio darbo atitikties Lietuvos Respublikos darbo rinkos poreikiams formos pavyzdys)

______________________________________________________________________________

(darbdavio pavadinimas, kodas, adresas, telefono nr., fakso nr., el. pašto adresas)

______________________________ darbo biržai

(teritorinės darbo biržos pavadinimas)

PRAŠYMAS PRIIMTI SPRENDIMĄ DĖL UŽSIENIEČIO AUKŠTOS PROFESINĖS KVALIFIKACIJOS REIKALAUJANČIO DARBO ATITIKTIES

LIETUVOS RESPUBLIKOS DARBO RINKOS POREIKIAMS

____________

(data)

Pateikiu duomenis apie užsienietį:

Vardas ir pavardė ________________________________________________________________________
Gimimo data: metai-mėnuo-diena Lytis: mot. / vyr.
Pilietybė _______________________________________________________________________________
Asmens dokumentas (nurodyti vieną):
(a) Pasas Nr. __________________, galioja iki ____________________________________________
(b) Leidimas laikinai gyventi Lietuvos Respublikoje (pagal LR UTPĮ 441 str.) Nr. _____________________, galioja iki _________________________________________________
(c) Leidimas laikinai gyventi Lietuvos Respublikoje (pagal LR UTPĮ 40 str. 1 d. 6 p.) Nr. _____________________, galioja iki _________________________________________________
(d) Leidimas laikinai gyventi Lietuvos Respublikoje (pagal LR UTPĮ 40 str. 1 d. 4 p.) Nr. _____________________, galioja iki __________________________________________________
(e) Lietuvos Respublikos daugkartinė nacionalinė viza Nr. ___________, galioja iki ________________
(f) Kitoje ES valstybėje narėje išduota „ES mėlynoji kortelė“ Nr. ____________________________________, galioja iki ______________________________________
Kvalifikacija ____________________________________________________________________________
Laisva darbo vieta buvo registruota teritorinėje darbo biržoje _______________________________ (data) Numatomas darbo sutarties laikotarpis (ne trumpesnis nei vieni metai): nuo _______ iki _________
Įsipareigoju darbo sutarties laikotarpiu mokėti ne mažesnį negu_______ Eur dydžio darbo užmokestį.
Esu susipažinęs su Lietuvos Respublikos įstatymo „Dėl užsieniečių teisinės padėties“ 441 straipsnio 1 dalies 1 punktu: „...įdarbinti užsienietį pagal darbo sutartį, kurioje numatytas mėnesinis darbo užmokestis yra ne mažesnis negu 1,5 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžio“
Numatoma šio užsieniečio darbo vieta: _________________________________________________ (darbdavio pavadinimas, kodas, _______________________________________________________________________________________ adresas, telefono nr., fakso nr., el. pašto adresas, filialo ar atstovybės pavadinimas, struktūrinio padalinio pavadinimas)
Numatoma darbo funkcija: __________________________________________________________ (profesijos ar pareigų pavadinimas, kodas pagal Lietuvos profesijų klasifikatorių)
PRIDEDAMA: (nurodyti pridedamus dokumentus, jų lapų skaičių)

____________________ _____________ _______________________

(pareigų pavadinimas) (parašas) (vardas ir pavardė)